Reformasie 500 - Geld vir jou sonde ...
18:00 (geen diens tydens skoolvakansie)
Die Rietfluit - Mei
Gebedskalender - Mei
Saampraat - 25 Maart
Verskil - 30 Maart
"Goeie dade maak nie van jou 'n goeie mens nie, maar 'n goeie mens doen goeie dade!"
Hierdie stelling van Luther is een van vele wat hom direk in stryd met die kerk gebring het. Hy het dit veral teen die verkoop van aflaatbriewe gehad. Op 24 Februarie 1517 het Luther die aflaatstelsel in 'n preek veroordeel. Volgens hom het die stelsel mense aangemoedig om sonde te doen en hulle daarvan weerhou om God regtig as 'n genadige Verlosser te leer ken.
Die aflaatstelsel was gebaseer op goeie werke wat uit vrees en pligsbesef gedoen is. Volgens die leerstellinge van die Middeleeuse Katolieke kerk het Christus, Maria en die heiliges sonder sonde geleef en gesterf. Hulle het ook 'n groot aantal goeie werke gedoen wat in die hemel bewaar is.
Omdat gewone mense aan die einde van hulle lewe meer sonde as goeie werke gehad het, moes hulle 'n boete daarvoor betaal. Hierdie betaling is gemaak deur 'n bepaalde tyd in die vagevuur deur te bring. Wanneer die tyd verstryk het, is 'n sondaar tot die hemel toegelaat.
Familie en vriende kon aflaatbriewe koop om 'n persoon se tyd in die vagevuur korter te maak. Lidmate kon ook terwyl hulle nog geleef het, aflaatbriewe koop wat dan van die goeie dade wat in die hemel bewaar word na hulle lewe as krediet oorgedra sou word.
Luther het die stelsel nie net in die prediking aangeval nie. Volgens tradisie het hy op 31 Oktober 1517 sy standpunt in 95 stellinge teen die kerkdeur van Wittenberg vasgespyker.
Twee sake het hom gemotiveer: Eerstens het Tetzel, 'n Dominikaanse monnik aflaatbriewe in die omgewing van Wittenberg begin verkoop. Sy bemarkingstrategie het bestaan uit 'n reusevuur wat op die dorpsplein gemaak is. Inwoners van die dorp is dan vertel dat 'n soortgelyke vuur, net veel warmer, op almal wag indien hulle nie aflaatbriewe sou koop nie.
Besigheid het gewoonlik goed verloop en die kerk het enorme bedrae geld uit die vrees van mense ingesamel. Daar is vas geglo dat wanneer 'n muntstuk in die geldkis val, 'n siel uit die vagevuur sou spring!" Die geld is vir die bou van die Basilika in Rome ingesamel waar die "bene van Petrus, Paulus en ander heiliges" in haglike omstandighede bewaar is.
Tweedens was Luther bekommerd oor die pastorale gevolge wat die verkoop van die briewe ingehou het.
Na Luther se ontmoeting met die genadige God van Romeine 1 kon hierdie bedrog nie langer voortgaan nie. Met sy 95 stellinge sou hy sy lewe op die spel plaas om dit stop te sit.
Geskryf deur Prof Johan van der Merwe (Kerkgeskiedenis-professor aan die Universiteit van Pretoria vir e-Kerkbode).
Kategorie: ROOT / Algemeen
Bid vir die kinders en personeel in kinderhuise, hierdie week in u persoonlike stiltetyd, huisgodsdienstye en Omgeegroepe.
Kom bid saam in die konsistorie. Almal welkom!
Woensdagaande 18:30-19:30 in die konsistorie. Almal welkom!
1 Korinthiërs 15: 1 - 11
Handelinge 10: 34 - 43
Psalm 118: 1 - 2, 14 - 24
Johannes 20: 1 - 18
28 Maart 2018 - Skole Sluit
10 April 2018 - Skole Open
Deur die geloof wat God in Sy groot genade in ons lewe bewerk, word die onbereikbare bereikbaar en die onmoontlike moontlik!
Huis te huur (as woonhuis) vanaf 1 Maart 2018 (ou Pastorie in Ben Swartstraat).
4 Slaapkamers, groot sitkamer, eetkamer, 2 badkamers, ruim kombuis met bedienluik/ontbythoek, studeerkamer, 2 toesluit motorafdakke en 'n hanteerbare tuin.
Huur: R9500-00 per maand
Navrae: Kerkkantoor, 012 331 3531
Kleinsaal te Huur
Kleinsaal (langs Kerkkantoor) te huur vanaf 1 Februarie 2018 of vroeër.
Kan gebruik word as kantoorruimte/sportsaal met eie kombuis.
Toilette is beskikbaar (word gedeel met gemeente op Sondag en Moot Care in die week.
Eie elektrisiteit- en watermeters, elektrisiteit en water word deur die huurder betaal.
Huur: R19500-00 per maand
Ma. tot Vr. 8:00 - 13:00 vir besigtiging
Saterdag, 7 April 2018